[{"text_idx": "#000000", "text": "TEJO partoprenis eventon pri homaj rajtoj c\u0302e UN en G\u0302enevo"}, {"text_idx": "#000003", "text": "La raporto de Joop Kiefte"}, {"text_idx": "#000004", "text": "\u201cEn la kunveno, la sistemoj de Homaj Rajtoj de la Unuig\u0302intaj Nacioj estis klarigitaj kaj organizoj reprezentantaj junulojn en c\u0302iuj partoj de la mondo kunvenis por lerni, interkonatig\u0302i kaj kune plani pri kiel oni povas per c\u0302i tiuj sistemoj kaj per la propra laboro efike antau\u0306enigi la specifajn bezonojn de junuloj per rajto-bazita aliro."}, {"text_idx": "#000005", "text": "Krom mia c\u0302eesto, de TEJO ankau\u0306 c\u0302eestis Spyros, nia oficisto pri Eksteraj Rilatoj, kiel unu el la du kunordigantoj de la tuta evento, kaj mi freneze fieras pri kiel li ege kapable komunikigis homojn pri la priparolitaj gravaj temoj. Montrig\u0302is en diversaj momentoj ke lingvaj rajtoj estas tre grava afero: g\u0302i ne estas menciita kiel unu el la homaj rajtoj, sed sen lingva aliro oni ofte efektive ne havas aliron al siaj rajtoj, kaj por ricevi helpon de la UN-instancoj ne nur necesas scio pri la angla, sed en alta oficista nivelo kiu g\u0302uste en landoj kie ekzemple la rajtoj pri edukado estas malrespektataj ne estas alirebla. Tion klare montris c\u0302eestanto el Salvadoro, kiun mi kontaktigis kun la Kolombiaj esperantistoj por trovi helpon pri komuniko-rilataj problemoj."}, {"text_idx": "#000006", "text": "Mi konsciig\u0302is en la kunveno ke ni malkiel plej multaj aliaj organizoj estas esence \u201csolvo serc\u0302ante problemojn\u201d. Tial mi s\u0302atus esplori la eblojn pli labori helpe al c\u0302iuj aliaj organizoj pri mondaj problemoj pri iliaj lingvoproblemoj kaj kun nia sperto kaj interligig\u0302o subteni ilin por pli efike povi labori. Ankau\u0306 mi parolis kun diversaj oficistoj, tre interesitaj pri Esperanto kaj pri mia kapablo bone komuniki kun c\u0302iuj, kaj mi atentigis pri la diversaj historiaj dedic\u0302oj jam faritaj de UN pri Esperanto."}, {"text_idx": "#000007", "text": "Lau\u0306 simila linio kiel mia konsciig\u0302o pri kion ni povas oferti al aliaj organizoj, ene de IKRJO ni neformale esploras la eblojn ricevi c\u0302iujn tiujn organizojn en la venontjara IJK por la c\u0302iujara renkontig\u0302o de c\u0302i tiu platformo, kio krom esti mons\u0302para kaj vojag\u0302faciliga por la diversaj organizoj, estus granda oportuno por montri al multaj tutmondaj junulaj organizoj kiel Esperanto funkcias praktike."}, {"text_idx": "#000008", "text": "Mi s\u0302atus per c\u0302i tiu vojo jam inspiri al c\u0302iuj landaj kaj lokaj junularaj organizoj esplori pri iliaj homfortoj kaj kapabluloj, kaj vidi kiel ili povas ne simple varbe sed aktive subtene helpi organizojn en c\u0302ies lando kontaktig\u0302i kun organizoj en aliaj landoj, kaj kune pli bone komuniki kaj dividi spertojn.\u201d"}, {"text_idx": "#000009", "text": "Joop Kiefte kaj Spyros Papadatos"}, {"text_idx": "#000010", "text": "Leave a Comment or Cancel reply"}, {"text_idx": "#000012", "text": "Ta\u0301to webova\u0301 stra\u0301nka pouz\u030ci\u0301va Akismet na redukciu spamu. Zi\u0301skajte viac informa\u0301cii\u0301 o tom, ako su\u0301 vas\u030ce u\u0301daje z komenta\u0301rov spracova\u0301vane\u0301."}]